wickkiey/tamil-wikipedia-chunked huggingface dataset:
# அனைத்து வானத் தன்னியக்க அளக்கை

தொலைநோக்கி பின்னணியில் தெரியும்.]]  
**அனைத்து வானத் தன்னியக்க அளக்கை(அவாதஅ)** ( **ASAS** ) என்பது போலந்து நாட்டுத் திட்டம் ஆகும். இது 1997 ஏப்பிரல் 7 அன்று வானத்தில் 14 பருமையை விட பொலிவாக இருக்கும் சுமார் 20 மில்லியன் நட்சத்திரங்களின் ஒளியளக்கைக் கண்காணிப்பு செய்ய செயல்படுத்தப்பட்டது. இந்தத் தானியங்கி தொலைநோக்கிகள் 2004 மற்றும் 2006 இல் இரண்டு புதிய வால்மீன்களைக் கண்டுபிடித்தன. இது சிலியில் அமைந்துள்ள தெற்கு அவாதஅ அவாயில் அமைந்துள்ள தெற்கு அவாதஅ , இணையம் வழியாக வார்சா பல்கலைக்கழக ஆய்வகத்தின் கிரெசெகோர்சு போய்மான்சுகியால் மேலாளப்படுகிறது.  
இந்த எண்ணக்கருவைப் பிரின்சுட்டன் பல்கலைக்கழகத்தின் போலந்து வானியல் பேராசிரியர் போடன் பாசின்ஸ்கி தொடங்கினார். முன்வகைமைக் கருவி, தரவு வழிமுறை குறும்பாடம் போய்மான்சுகி என்பவரால் வடிவமைக்கப்பட்டு கட்டப்பட்டது. அவாதஅ திட்டத்தின் வேலை 1996 இல் வெறும் 1 மில்லியன்டாலர் பாதீட்டில் தொடங்கியது. சிலியின் லாஸ் காம்பனாஸ் ஆய்வகத்தில் அமைந்துள்ள தானியங்கி தொலைநோக்கி, தெற்கு அரைக்கோளத்தில் சுமார் ஒரு மில்லியன் நட்சத்திரங்களின் பொலிவைப் பதிவு செய்ய வடிவமைக்கப்பட்டுள்ளது. இருப்பினும், இது மிகவும் திறமையானதும் பல புதிய மாறி விண்மீன்களைக் கண்டறிய உதவியதுமாகும். திட்டம் பின்னர் விரிவுபடுத்தப்பட்டது. இது இப்போது லாஸ் காம்பனாஸ் ஆய்வகத்தில் அமைந்துள்ள நான்கு தொலைநோக்கிகளை இயக்குகிறது. சிலி கண்காணிப்பு மையம் வாழ்சிங்டனின் கார்னெகி நிறுவனத்தால் இயக்கப்படுகிறது.  
இதுவரை, இத்திட்டம் 50,000 மாறிகள் +28° சரிவுக்கு தெற்கே அமைந்துள்ளது. அதாவது இது அனைத்து வானத்தின் 3/4 பகுதியையும் உள்ளடக்கியுள்ளது. போய்மான்சுகி ஆண்டுக்கு ஒருமுறை மட்டுமே சிலிக்கு வருகிறார். தொலைநோக்கி தானாகவே இயங்குகிறது. தரவு பரிமாற்றம் போன்ற வழக்கமான வேலைகள் ஒளியியல் ஈர்ப்பு வில்லைச் செய்முறை(ஒஈவிசெ) பார்வையாளர்களால் செய்யப்படுகிறது. அத்தகைய தலையீடு வாரத்திற்கு ஒரு முறை தேவைப்படுகிறது. விண்மீன்கள் நிறைந்த ஒவ்வொரு இரவிலும், ஒஈவிசெ பார்வையாளர் குவிமாடத்தைத் திறக்கும் போது அல்லது மூடும்போதுனவாதஅ சாவடி தானாகவே திறக்கப்படும் அல்லது மூடப்படும்.  
கிரெசெகோர்சுகி போய்மான்சுகி திட்டம் போலந்தின் அறிவியல் ஆராய்ச்சிக்கான மாநிலக் குழுவால் ஆதரிக்கப்படுகிறது. திட்டத்திற்கு ஒஈவிசெ(OGLE) பார்வையாளர்கள் உதவுகிறார்கள். பாசின்சுகியை வில்லியம் கோல்டன் ஆதரித்தார்.
# அனைத்து வானத் தன்னியக்க அளக்கை

## அவாதஅ வெளியீடுகள்

- ASAS பட்டியலில் கிரகண பைனரிகள் B. Paczyński, D. Szczygieł, B. Pilecki, G. Pojmański
- ஆல் ஸ்கை ஆட்டோமேட்டட் சர்வே. மாறி நட்சத்திரங்களின் பட்டியல். V. வட அரைக்கோளத்தின் சரிவுகள் 0 டிகிரி - 28 டிகிரி G. Pojmański, B. Pilecki, D. Szczygieł மூலம்
- ஆல் ஸ்கை ஆட்டோமேட்டட் சர்வே. மாறி நட்சத்திரங்களின் பட்டியல். IV.18^h - 24^h தெற்கு அரைக்கோளத்தின் காலாண்டு G. Pojmański, Gracjan Maciejewski மூலம்
- ஆல் ஸ்கை ஆட்டோமேட்டட் சர்வே. மாறி நட்சத்திரங்களின் பட்டியல். III. தெற்கு அரைக்கோளத்தின் 12h - 18h காலாண்டு G. Pojmański, Gracjan Maciejewski மூலம்
- ஆல் ஸ்கை ஆட்டோமேட்டட் சர்வே. மாறி நட்சத்திரங்களின் பட்டியல். தெற்கு அரைக்கோளத்தின் II.6h-12h காலாண்டு G. Pojmański மூலம்
- ஆல் ஸ்கை ஆட்டோமேட்டட் சர்வே. கிட்டத்தட்ட 3900 மாறி நட்சத்திரங்களின் பட்டியல் G. Pojmański மூலம்
- ஆல் ஸ்கை ஆட்டோமேட்டட் சர்வே. தெற்கு அரைக்கோளத்தின் 0h - 6h காலாண்டில் உள்ள மாறி நட்சத்திரங்கள் G.Pojmański மூலம்
- ஆல் ஸ்கை ஆட்டோமேட்டட் சர்வே. தேர்ந்தெடுக்கப்பட்ட புலங்களில் குறுகிய கால மாறி நட்சத்திரங்களின் பட்டியல் G. Pojmański மூலம்
- ஜி. போஜ்மான்ஸ்கியின் ஆல் ஸ்கை ஆட்டோமேட்டட் சர்வே
# ஊட்டுகுளங்கரா பகவதி கோயில், பெருவெம்பா

**ஊட்டுகுளங்கரா பகவதி கோயில்** இந்தியாவில் கேரள மாநிலத்தில் பாலக்காடு மாவட்டத்தில் உள்ள பெருவெம்பா கிராமத்தில் அமைந்துள்ள இந்து கோயில் ஆகும். இக்கோயிலின் மூலவர் பகவதி ஆவார்.இங்கு கணபதி, அய்யப்பன். ஆகிய துணைத்தெய்வங்களும் உள்ளன.
# ஊட்டுகுளங்கரா பகவதி கோயில், பெருவெம்பா

## வரலாறு

நீண்ட நாள்களுக்கு முன் வனப்பகுதியில் நடுவில் ஒரு பெண்மணியின் இசையை ஒரு பாணன் இனத்தைச் சேர்ந்தஒருவர் கேட்டார். தொடர்ந்து அது நெருங்கிவர ஆரம்பித்தது. அது ஒரு ஆனந்தத்தைத் தரும் குரலாக இருந்தது. அதைத்தொடர்ந்து கேட்க விருப்பமா என்று அசரீரி கேட்கவே, அவன் ஆம் என்று தன் விருப்பத்தைக் கூறி, அந்தப் பாடகியைக் காண விரும்பினார். அப்போது அக்குரல், பாடகியைக் காண விரும்பினால் ஒரு கண்ணை மூடிக்கொண்டு மற்றொரு கண் மூலமாகப் பார்க்கக்கூறியது. அவரும் அவ்வாறே செய்தார். அப்போது ஒரு கண்கொள்ளாக்காட்சியைக் கண்டார். ஊஞ்சலில் ஒரு அழகான பெண்மணி பாடிக்கொண்டிருந்தார். தன் இனத்தவரை அழைத்துச் செய்த கூறினார். தொடர்ந்து அவ்விடத்தில் தேவியை அமைத்தனர்.
# ஊட்டுகுளங்கரா பகவதி கோயில், பெருவெம்பா

## நடை திறந்திருக்கும் நேரம்

கோயில் நேரம் காலை 5 மணி முதல் 10.30 மணி வரையிலும், மாலை 5 மணி முதல் இரவு 7 மணி வரையிலும் திறந்திருக்கும்.
# ஊட்டுகுளங்கரா பகவதி கோயில், பெருவெம்பா

## காணிக்கை

டிசம்பர் மாதத்தில் பாதம் பதியகம் எனப்படுகின்ற சந்ததம், கடமதுர பாயசம், வில்லு ஆகியவை காணணிக்கையாகும். மூன்று கால பூசை, உதயாஸ்தமன பூசை உள்ளிட்ட பூசைகள் நடத்தப்பெறுகின்றன.
# ஊட்டுகுளங்கரா பகவதி கோயில், பெருவெம்பா

## அமைவிடம்

ஊட்டுகுளங்கரா பகவதி கோயில் பெருவெம்பா சந்திப்பில் இருந்து 1.4 கி.மீ. தொலைவில் உள்ளது. பெருவெம்பா கிராமம் பாலக்காடு நகரத்திலிருந்து 11 கி.மீ. தொலைவில் உள்ளது. கோயிலானது பாலக்காடு ரயில் நிலையத்திலிருந்து 17 கி.மீ. தொலைவிலுள்ளது. அருகிலுள்ள விமான நிலையம் கோயம்புத்தூர் சர்வதேச விமான நிலையம் ஆகும்.
# பன்னியூர் வராகமூர்த்தி கோயில்

**பன்னியூர் வராகமூர்த்தி கோயில்,** இந்தியாவின் கேரளாவின் பாலக்காடு மாவட்டத்தில், பட்டாம்பி வட்டத்தில், கும்பிடி என்னுமிடத்தில் அமைந்துள்ள ஒரு பழமையான இந்து கோயில் ஆகும். இக்கோயில் பரசுராமரால் பிரதிஷ்டை செய்யப்பட்ட முதல் கோயில் என்று நம்பப்படுகிறது.
# பன்னியூர் வராகமூர்த்தி கோயில்

## மூலவர்

இந்த கோயிலின் மூலவர் விஷ்ணுவின் மூன்றாவது அவதாரமான வராகம் ஆவார். அவர் பூமாதேவி<nowiki/>யுடன் இருக்கிறார். இக்கோயில் வைஷ்ணவ 108 அபிமான க்ஷேத்திரங்களில் ஒன்றாக வகைப்படுத்தப்பட்டுள்ளது.
# பன்னியூர் வராகமூர்த்தி கோயில்

## புராணம்

இக்கோயில் சுமார் 4000 ஆண்டுகளுக்கு முன் பரசுராமரால் கட்டப்பட்டதாகும். தொடங்கப்பட்டதிலிருந்து சுமார் 3000 ஆண்டுகளாக இந்த கோயில் கேரளாவின் முதன்மை கோயிலாக கருதப்பட்டு வருகிறது.
# பன்னியூர் வராகமூர்த்தி கோயில்

## வரலாறு

கி.மு. 800 முதல் (பிராமணர்கள் கேரளாவை ஆண்ட காலம்) கி.பி. 600 வரை தோராயமாக 1300 ஆண்டுகள், கிட்டத்தட்ட பெருமக்கள் ஆட்சியின் நிறைவுக்காலத்தில், கேரளாவின் புகழ்பெற்ற கிராமமான பன்னியூரில் வராஹ மூர்த்தி வழிபட்டதாகக் கூறப்படுகிறது. கேரளாவின் உயர்ந்த கடவுள். 1200 ஆண்டுகளுக்கு முன்பு 'பன்னியூராயிரம்' என்ற பெயரில் ஒரு அமைப்பினர் இருந்ததாக சமீபத்தில் பன்னியூரில் கண்டறியப்பட்டுள்ளது. பெயருக்கேற்றாற்போல 1000க்கும் மேற்பட்ட உறுப்பினர்கள் பல்வேறு கலாச்சார, மத நடவடிக்கைகளில் அர்ப்பணிப்புடன் ஈடுபட்டுள்ளனர். இந்தக் அன்றைய காலத்தில் இக்கோயில் அந்த அளவிற்கு பெற்றிருந்ததை அறியமுடிகிறது.
# சௌத்ரி ராம் லுபாயா

**சௌத்ரி ராம் லுபாயா** (*Chaudhary Ram Lubaya*) இந்தியாவைச் சேர்ந்த ஓர் அரசியல்வாதியாவார், 1914 முதல் 2017 வரையிலான காலத்தில் இவர் வாழ்ந்தார். இந்தியாவின் பஞ்சாப் மாநிலத்தைச் சேர்ந்த இவர் இந்திய தேசிய காங்கிரசு கட்சியில் உறுப்பினராக இருந்தார்.
# சௌத்ரி ராம் லுபாயா

## வாழ்க்கைக் குறிப்பு

சௌத்ரி ராம் லுபாயா , பிரித்தானிய இந்தியாவின் பஞ்சாபில் உள்ள ஓசியார்பூரில் சௌத்ரி சுந்தர் சிங்கிற்கு மகனாகப் பிறந்தார். பஞ்சாப் பல்கலைக்கழகத்தில் இவர் பட்டம் பெற்றவர்.  
முன்னாள் மத்திய அமைச்சரும், நாடாளுமன்ற உறுப்பினருமான சந்தோசு சௌத்ரியை திருமணம் செய்து கொண்டார்.
# சௌத்ரி ராம் லுபாயா

## தொழில்

2002 ஆம் ஆண்டில் மொகிந்தர் கவுர் இயோசை தோற்கடித்து சாம் சௌராசி தொகுதியில் இருந்து சட்டமன்ற உறுப்பினரானார்.  
சௌத்ரி ராம் லுபாயா 2017 ஆம் ஆண்டு தில்லியில் உள்ள அகில இந்திய மருத்துவ அறிவியல் கழகத்தில் மாரடைப்பு காரணமாக இறந்தார்.
# கொடிமூட்டில் பத்ரகாளி கோயில்

**கொடிமூட்டில் பத்ரகாளி கோயில்** கேரளாவில் கொல்லம் மாவட்டத்தில் பாரிப்பள்ளியில் உள்ள மிகவும் புகழ்பெற்ற கோயிலாகும். இந்தக் கோயிலின் மூலவர் பத்ரகாளி ஆவார்.
# கொடிமூட்டில் பத்ரகாளி கோயில்

## துணைத்தெய்வங்கள்

இங்கு தேவி, சிவன், கணபதி, நவக்கிரகங்கள் ஆகிய துணைத்தெய்வங்கள் உள்ளன.
# கொடிமூட்டில் பத்ரகாளி கோயில்

## விழாக்கள்

இக்கோயிலில் ஒவ்வொரு ஆண்டும் மார்கழி மாதம் பொங்கலுடன் தொடங்கி பத்து நாட்கள் விழா சிறப்பாக நடைபெறுகிறது. இதில் கொல்லம், திருவனந்தபுரம் மாவட்டங்களின் அனைத்து பகுதிகளிலிருந்தும் பெண்கள் கலந்து கொள்கின்றனர். பத்தாம் நாள் நடைபெறும் அனைவரையும் ஈர்க்கின்ற கஜமேளா எனப்படும் யானை ஊர்வலம் நடைபெறுகிறது.
# கொடிமூட்டில் பத்ரகாளி கோயில்

## சிறப்பு

இக்கோயில் ஈழவா (செகவர்) சமூகத்தால் நிர்வகிக்கப்பட்டு வருகிறது, இருப்பினும் அனைத்து சாதியினரும் இனபேதமின்றி இக்கோயிலில் நடைபெறும் விழாவில் பங்கேற்கின்றனர். இங்கு நவராத்திரி விழாவும் சிறப்பாகக் கொண்டாடப்படுகிறது.
# கொடிமூட்டில் பத்ரகாளி கோயில்

## மேலும் பார்க்கவும்

- கேரளாவின் கோவில்கள்
# மூலவன மகாதேவர் கோயில்

**மூலவன மகாதேவர் கோயில்** தென்னிந்தியாவில் உள்ள கேரளாவில் உள்ள முலவானா கிராமத்தில் உள்ள சிவன் கோயிலாகும். இக்கோயில் **மகாதேவர் கோயில்** என்றும் அழைக்கப்படுகிறது.
# மூலவன மகாதேவர் கோயில்

## துணைத்தெய்வங்கள்

இக்கோயிலில் சாஸ்தா, கணபதி, யக்சியம்மா, நாகராஜா, மகாதேவர் உள்ளிட்ட துணைத்தெய்வங்கள் உள்ளன.
# மூலவன மகாதேவர் கோயில்

## விழாக்கள்

மலையாள மாதமான கும்பத்தில் மாதம் (பிப்ரவரி/மார்ச்) மகா சிவராத்திரி இங்கு ஜாதி, மத வேறுபாடின்றி சிறப்பாகக் கொண்டாடப்படுகிறது.
# மூலவன மகாதேவர் கோயில்

## நிர்வாகம்

இக்கோயில் மூலவன மகாதேவர் தேவஸ்வத்தால் நிர்வகிக்கப்படும் ஒரு கோயிலாகும். மூலவானா மற்றும் அண்டை பகுதிகளுக்கு இக்கோயில் முக்கிய வழிபாட்டுத்தலமாக விளங்குகிறது. கோயிலின் நிர்வாகத்தையும் சொத்துக்களையும் பராமரிக்கும் பரம்பரை உரிமையை கடலை மனை பெற்றிருந்தது.
# நெல்லிபரம்பு கிருஷ்ணசுவாமி கோயில்

**நெல்லிப்பரம்பு கிருஷ்ணசுவாமி கோயில்,** இந்தியாவின் கேரள மாநிலம், கொல்லம் மாவட்டத்தில் நெல்லிப்பரம்பு என்னுமிடத்தில் அமைந்துள்ளது.
# நெல்லிபரம்பு கிருஷ்ணசுவாமி கோயில்

## சிறப்பு

இது சுமார் 1800 ஆண்டுகள் பழமையானது என மதிப்பிடப்பட்டுள்ளது. இக்கோயில் கிருஷ்ணருக்கு அர்ப்பணிக்கப்பட்ட ஒரு இந்து கோயிலாகும். கிருஷ்ணன் கேரளாவில் கண்ணன், உன்னிக்கண்ணன் ("குழந்தை" கண்ணன்), உன்னிகிருஷ்ணன், பாலகிருஷ்ணன், குருவாயூரப்பன் போன்ற பல்வேறு பெயர்களால் பிரபலமாக அறியப்படுகிறார். இவ்வகையில் கொல்லத்தில் உள்ள புகழ்வாய்ந்த கோயில்களில் இக்கோயிலும் ஒன்றாகும்.
# நெல்லிபரம்பு கிருஷ்ணசுவாமி கோயில்

## திருவிழாக்கள்

இங்கு பல்வேறு பூசைகள் செய்யப்படுகின்றன. பல விழாக்கள் கொண்டாடப்படுகின்றன. ஒவ்வொரு ஆண்டும் மலையாள மினம் மாதத்தில் {மார்ச்-ஏப்ரல்} விழா நடைபெறுகிறது.
# பூவட்டூர் பகவதி கோயில்

**பூவட்டூர் பகவதி கோயில்**, இந்தியாவில் கேரளா மாநிலம் கொல்லம் மாவட்டத்தில் பூவட்டூர் என்னுமிடத்தில் உள்ள ஒரு பகவதி கோயிலாகும்.
# பூவட்டூர் பகவதி கோயில்

## நடை திறந்திருக்கும் நேரம்

இக்கோயில் காலை 5 மணி முதல் 11.30 வரையிலும், மாலை 5 மணி முதல் இரவு 7.30 மணி வரையிலும் வழிபாட்டிற்காகத் திறந்திருக்கும்.
# புட்டிங்கல் கோயில்

**புட்டிங்கல் கோயில்** இந்தியாவின் கேரள மாநிலத்தில் கடலோர நகரமான பரவூரில் உள்ள ஒரு இந்து கோயிலாகும் . புட்டு என்பது எறும்பு மலையின் மலையாள வார்த்தையான *எறும்பு* மலை என்பதைக் குறிக்கின்ற புற்று ஆகும். தேவியின் இருப்பு இங்கு இருப்பது உணரப்பட்டவுடன் இந்த கோயில் நிறுவப்பட்டது.  
இக்கோயிலில் மீனத்தில் பரணி நட்சத்திரத்தன்று முக்கிய திருவிழா கொண்டாடப்படுகிறது. விழாவின்போது வானவேடிக்கை, பிற நிகழ்வுகள் பல்வேறு பூஜைகள், கலாச்சார நிகழ்வுகளுடன் நிகழ்த்தப்படுகின்றன.
# புட்டிங்கல் கோயில்

## 2016 தீவிபத்து

10 ஏப்ரல் 2016இல் இக்கோயிலில் பட்டாசு வெடித்ததில் 114 பேர் கொல்லப்பட்டனர், மேலும் 350 க்கும் மேற்பட்டோர் காயமடைந்தனர். பட்டாசுகள் வைக்கப்பட்டிருந்த கொட்டகையின் மீது பட்டாசு ஒன்று விழுந்து வெடித்தது.
# புட்டிங்கல் கோயில்

## மேலும் பார்க்கவும்

- கேரளாவில் உள்ள இந்து கோவில்களின் பட்டியல்
# மகாகணபதி கோயில்

**மகா கணபதி கோயில்** இந்தியாவில் கேரள மாநிலத்தில் கொல்லத்தின் இதயம் என்று அழைக்கப்படும் தாமரகுளத்தில் உள்ளது. இக்கோயிலின் மூலவர் விக்னேஷ்வரர் ஆவார். அவர் இந்த முழு பிராந்தியத்தின் பொறுப்பையும் ஏற்றுக்கொள்வதாக மக்கள் நம்புகின்றனர்.
# மகாகணபதி கோயில்

## நடை திறந்திருக்கும் நேரம்

கோயில் நேரம் காலை 4 மணி முதல் 11 மணி வரையிலும், மாலை 5 மணி முதல் இரவு 8.30 மணி வரையிலும் வழிபாட்டிற்காகத் திறந்திருக்கும்.
# கேவல் கிரிசன்

**கேவல் கிரிசன்** (*Kewal Krishan*) இந்தியாவைச் சேர்ந்த ஓர் அரசியல்வாதியாவார். 1923 ஆம் ஆண்டு அக்டோபர் மாதம் 10 ஆம் தேதியன்று இவர் பிறந்தார். இந்தியாவின் பஞ்சாபில் ஒரு மருத்துவ பயிற்சியாளராகவும் ஓர் அரசியல்வாதியாகவும் இயங்கினார். 2002 ஆம் ஆண்டு முதல் 2007 ஆம் ஆண்டு வரை பஞ்சாப் சட்டப் பேரவையின் சபாநாயகராக இருந்தார்.  
முதன்முதலில் 1969 ஆம் ஆண்டில் பஞ்சாப் சட்டமன்றத்தின் இந்திய தேசிய காங்கிரசு உறுப்பினராகத் தேர்ந்தெடுக்கப்பட்டார், 1973 ஆம் ஆண்டு முதல் 1977 ஆம் ஆண்டு வரையும் மீண்டும் 2002 ஆம் ஆண்டு முதல் 2007 ஆம் ஆண்டு வரையும் சபாநாயகராக பணியாற்றினார். 1980 ஆம் ஆண்டு முதல் 1983 ஆம் ஆண்டு வரை பஞ்சாப் அரசில் நிதி அமைச்சராகப் பணியாற்றினார்  
2005 ஆம் ஆண்டில், பாக்கித்தானில் உள்ள பஞ்சாப் சட்டமன்றத்திற்கு நல்லெண்ணப் பயணத்திற்காக சட்டமன்றக் குழுவை வழிநடத்தினார்.  
2006 ஆம் ஆண்டு சனவரி மாதத்தில் இவர் சட்டமன்ற உறுப்பினர் பதவியில் இருந்து விலகுவதாக அறிவித்தார். தனக்கு 83 வயதாகிவிட்டது. அரசியலில் 90 வயது வரை தொடர விரும்பவில்லை. இப்போது இளைய தலைமுறையினர் ஆட்சியைப் பிடிக்கும் நேரம் வந்துவிட்டது என்ற காரணத்தை கூறினார். கேவல் கிரிசன் 2008 ஆம் ஆண்டு சூன் மாதம் 30 ஆம் தேதியன்று மாரடைப்பால் இறந்தார்.
# இராச்சு குமார் குப்தா (அரசியல்வாதி)

**இராச்சு குமார் குப்தா** (*Raj Kumar Gupta (politician*)) இந்தியாவைச் சேர்ந்த ஓர் அரசியல்வாதியாவார். 1935 ஆம் ஆண்டில் இவர் பிறந்தார். இந்திய தேசிய காங்கிரசு கட்சியில் உறுப்பினராக இருந்தார். பஞ்சாப் சட்டப் பேரவையின் சட்டமன்ற உறுப்பினராகவும் இருந்தார். பஞ்சாப் சிறு தொழில்கள் மற்றும் ஏற்றுமதி கழகத்தின் தலைவராகவும் பணியாற்றினார்.
# இராச்சு குமார் குப்தா (அரசியல்வாதி)

## வாழ்க்கைக் குறிப்பு

இராச்சு குமார் குப்தா 2002 ஆம் ஆண்டில் மத்திய சலந்தர் சட்டமன்றத் தொகுதியில் போட்டியிட்டு வென்று பஞ்சாப் சட்டப் பேரவையின் உறுப்பினராகத் தேர்ந்தெடுக்கப்பட்டார் 2007 ஆம் ஆண்டில் இந்திய தேசிய காங்கிரசு கட்சியில் வேட்பாளராக இவர் பரிந்துரைக்கப்படவில்லை. இந்த சம்பவத்திற்கு பிறகு இவர் பாரதிய சனதா கட்சியில் சேர்ந்தார். 2010 ஆம் ஆண்டில் இந்திய தேசிய காங்கிரசுக்கு மீண்டும் திரும்பினார்  
இராச்சு குமார் குப்தா 11 பிப்ரவரி 2020 அன்று தன்னுடைய 85 வயதில் இறந்தார்
# அம்ரிக் சிங் அலிவால்

**அம்ரிக் சிங் அலிவால்** (*Amrik Singh Aliwal*) இந்தியாவைச் சேர்ந்த ஓர் அரசியல்வாதியாவார். பஞ்சாப் மாநிலத்தின் லூதியானா மாவட்டத்தில் உள்ள அலிவால் கிராமத்தின் சர்பஞ்சாக தனது அரசியல் வாழ்க்கையைத் தொடங்கினார். 1994 ஆம் ஆண்டு மக்களின் சனநாயக உரிமைகளுக்காகப் போராடியதற்காக ஆறு மாதங்கள் சிறையில் அடைக்கப்பட்டார். சிரோமணி அகாலி தளத்தின் உறுப்பினராக இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். இரண்டு முறை லூதியானாவில் இருந்து தேர்ந்தெடுக்கப்பட்டு மக்களவை உறுப்பினராக இருந்தார். 14 டிசம்பர் 2021 ஆம் ஆண்டு திசம்பர் மாதம் 14 ஆம் தேதியன்று இவர் பஞ்சாப் லோக் காங்கிரசு கட்சியில் சேர்ந்தார்.  
- 2019: தலைவர், கூட்டுறவு சர்க்கரை ஆலைகள் நிறுவனம் பஞ்சாப் மாநில கூட்டமைப்பு.
- 2012–2017: தலைவர், பஞ்சாப் மாநில வேளான் தொழிற்சாலைகள் ஆணைய நிறுவனம்..****
- 2007–2017: துணைத் தலைவர், சிரோமணி அகாலி தளம் (பஞ்சாப்)
- 1998–2007: பொதுச் செயலாளர், சிரோமணி அகாலி தளம் (பஞ்சாப்)
- 1998–1999: உறுப்பினர், போக்குவரத்து மற்றும் சுற்றுலா குழு
- 1998–1999: உறுப்பினர், அரசாங்க உத்தரவாதங்களுக்கான குழு
- 1998–1999: உறுப்பினர், இரயில்வே குழு
- 1998: 12 ஆவது மக்களவைக்கு தேர்ந்தெடுக்கப்பட்டார்
- 1996–1997: போக்குவரத்து மற்றும் சுற்றுலா மீதான உறுப்பினர் குழு
- 1996–1997: உறுப்பினர் ஆலோசனைக் குழு, மேற்பரப்பு போக்குவரத்து அமைச்சகம்
- 1996: 11ஆவது மக்களவைக்கு தேர்ந்தெடுக்கப்பட்டார்
- 1993–1998: தலைவர், அகில இந்திய இளைஞர், அகாலி தளம்
- 1988–1993: மூத்த துணைத் தலைவர், அகில இந்திய இளைஞர் அகாலி தளம்
- 1985–1988: பொதுச் செயலாளர், அகில இந்திய இளைஞர் அகாலி தளம்** **
- 1985–1988: இயக்குநர், கூட்டுறவு வங்கி, லூதியானா****
- 1979–1985: மாவட்டத் தலைவர், லூதியானா, அகில இந்திய இளைஞர் அகாலி தளம்
- 1979–1993: சர்பஞ்ச், அலிவால் கிராமம் (15 ஆண்டுகள்)
# மோகன் இராஜன்

**மோகன் ராஜன்** (*Mohan Rajan*) என்பவர் தமிழ்த் திரைப்படப் பாடலாசிரியர் ஆவார்.
# மோகன் இராஜன்

## தொழில்

மோகன் ராஜன் திருச்சிராப்பள்ளி வளையப்பட்டியைச் சேர்ந்தவர். 2001-இல் தமிழ்த் திரைப்படப் பாடலாசிரியராக வேண்டும் என்ற நம்பிக்கையில் சென்னைக்கு வந்தார். இருப்பினும், அவருடைய ஆசை நிறைவேறவில்லை. அதற்குப் பதிலாக சென்னை இலயோலா கல்லூரியில் தமிழ் இலக்கியம் பயின்றார். பின்னர் ஊடகக் கலைகளில் முதுகலைப் பட்டம் பெற்றார். *யாதுமாகி* திரைப்படத்தில் ஜேம்ஸ் வசந்தனால் பாடலாசிரியரானார். பாடல் வெளியான உடனேயே, இவர் வசந்தனின் நண்பரும் திரைப்படத் தயாரிப்பாளருமான சசிகுமாருடன் பழகினார். அவருடைய திரைப்படங்களுக்குப் பாடல் எழுதும் பணிகளை மோகனிடம் வழக்கமாக வழங்கினார். *ஈசன்* திரைப்படத்தில் "ஜில்லா விட்டு" பாடலும், பின்னர் சசிகுமாரின் *சுந்தரபாண்டியனில்* "கொண்டாடும் மனசு" பாடலும் குறிப்பிடத்தக்கது. மோகன் சென்னை பிஎஸ்பிபி பள்ளியில் படித்தார்.  
விக்ரம் மற்றும் ஜீவா நடித்த பிஜாய் நம்பியாரின் *டேவிட்* திரைப்படத்தில் இடம்பெற்ற "கனவே கனவே" என்ற ஒரு சோகப் பாடல் மோகன் ராஜனின் திருப்புமுனைப் பாடலானது. இப்பாடலை அனிருத் ரவிச்சந்திரன் இசையமைத்துப் பாடியிருந்தார். இவரது திருப்புமுனைப் பாடலிலிருந்து, இசையமைப்பாளர் இளையராஜாவின் ஆயிரமாவது திரைப்படமான *தாரை தப்பட்டை* என்ற திரைப்படத்தில் பணியாற்றினார். 2015-இன் *சண்டி வீரன்* திரைப்படத்தில் மோகன் ராஜனின் பணியால் ஈர்க்கப்பட்ட பாலா பின்னர் இவரைத் தேர்ந்தெடுத்தார்.  
மோகன் *விக்ரம் வேதா* திரைப்படத்தில் "யாஞ்சி யாஞ்சி" போன்ற பிரபலமான பாடலை எழுதினார். *கொடிவீரன்*, *படைவீரன்* போன்ற திரைப்படங்களிலும் பாடல்களை எழுதினார்.
# மோகன் இராஜன்

## பாடலாசிரியராக

| 2010 | *யாதுமாகி* | "பேசுப் மின்சாரம்" | ஜேம்ஸ் வசந்தன் | பென்னி தயாள் |  |
| --- | --- | --- | --- | --- | --- |
| *ஈசன்* | "ஜில்லா விட்டு" | ஜேம்ஸ் வசந்தன் | தஞ்சை செல்வி |  |  |
| 2011 | *சங்கரன்கோவில்* | "தென்பாண்டி மக்களின்"  
"எங்க குலசாமி" | இரசினி | சிறீராம்  
இரசினி |  |
| 2012 | *சுந்தர பாண்டியன்* | "கொண்டாடும் மனசு" | என். ஆர். ரகுநந்தன் | ஆனந்த் அரவிந்தக்சன் |  |
| 2013 | *டேவிட்* | "இரவினில் உளவவா" என்ற பாடல் தவிர அனைத்துப் பாடல்களும் | அனிருத் ரவிச்சந்திரன் | அனிருத் ரவிச்சந்திரன் |  |
| *குட்டிப் புலி* | "தாட்டியரே தாட்டியரே" | ஜிப்ரான் | கோல்டு தேவராஜ் |  |  |
| 2016 | *தாரை தப்பட்டை* | "வதன வதன வடிவேலனே" | இளையராஜா | கவிதா கோபி, பிரியதர்ஷினி |  |
| *முத்தின கத்திரிக்கா* | "ஆச்சா போச்சா", "சும்மா சொல்லக்கூடாது", "எனக்கென்ன ஆச்சோ", "ஆகா ஓகோ எலக்சனே" | சித்தார்த் விபின் | அந்தோணிதாசன், செகதீசு குமார், ஆந்தி சோசி, குரு |  |  |
| *காதலும் கடந்து போகும்* | "க க க போ" | சந்தோஷ் நாராயணன் | சந்தோஷ் நாராயணன் |  |  |
| *ஜாக்சன் துரை* | "ஏதேதோ" | சித்தார்த் விபின் | சின்மயி, கார்த்திக் |  |  |
| 2017 | *விக்ரம் வேதா* | "யாஞ்சி யாஞ்சி" | சாம் சி. எஸ். | அனிருத் ரவிச்சந்திரன், சக்திஸ்ரீ கோபாலன், சத்தியபிரகாஷ் |  |
| *கொடிவீரன்* | "அய்யோ அடி ஆத்தி" | என். ஆர். ரகுநந்தன் | ஜெகதீஷ், வந்தனா சீனிவாசன் |  |  |
| 2018 | *கலகலப்பு 2* | "ஒரு குச்சி ஒரு குல்பி" என்ற பாடலைத் தவிர அனைத்துப் பாடல்களும் | ஹிப்ஹாப் தமிழா |  |  |
| *ராஜா ரங்குஸ்கி* | "கிஃப்ட் ஆஃப் லைஃப்", "காதல் கானா", "மிஸ்டர். எக்சு" | யுவன் சங்கர் ராஜா | சிலம்பரசன், பரிதா, வி. எம். மகாலிங்கம் |  |  |
| *பியார் பிரேமா காதல்* | "காற்றே உன் காலடியை" | யுவன் சங்கர் ராஜா | யுவன் சங்கர் ராஜா |  |  |
| *படைவீரன்* | "கொம்பாதி கொம்பனடா" | கார்த்திக் ராஜா | முகேஷ் |  |  |
| *எழுமின்* | "மின்மினி கூட்டமே" | கணேஷ் சந்தரசேகரன் | ஜெகதீஷ், யாமினி கண்டசாலா |  |  |
| *கனா* | "ஊஞ்சலா ஊஞ்சலா"  
"சவால்" | திபு நினன் தாமசு | சித் ஸ்ரீராம், நிரஞ்சனா இரமணன்  
திபு நினன் தாமசு, அருண்ராஜா காமராஜ், ரேபிட் மாக் |  |  |
| 2019 | *சிவப்பு மஞ்சள் பச்சை* | 4 பாடல்கள் | சித்து குமார் | சிறீகாந்து அரிகரன்,
நரேசு ஐயர்,
சாசா திருப்பதி,
சுதர்சன் அசோக்,
ஜோதி புஷ்பா,
அனிதா கார்த்திகேயன்,
ஆனந்து அரவிந்தக்சன்,
சாசா திருப்பதி |  |
| *காவியன்* | "எதுவந்தா என்ன" | சியாம் மோகன் | ஆனந்து, திவாகர் |  |  |
| *சேம்பியன்* | "வா மகனே" | அரோள் கரோலி | ஹரிசரண் |  |  |
| 2020 | *டாக்டர்* | "நெஞ்சமே" | அனிருத் ரவிச்சந்திரன் | அனிருத் ரவிச்சந்திரன் |  |
| 2021 | *அரண்மனை 3* | "ராசாவாச்சியே" | சி. சத்யா | சித் ஸ்ரீராம் |  |
| "லொஜக்கு மொஜக்கு" | முகேஷ் |  |  |  |  |
| *ஓ மணப்பெண்ணே!* | "ஓ மணப்பெண்ணே" | விஷால் சந்திரசேகர் | சிந்துரி விஷால் |  |  |
| "சோம்பல்.. பாடல்" | சிந்துரி விஷால், லேடி காஷ் |  |  |  |  |
| "ஆவோ ஜி ஆவோ" | கானா பாலா |  |  |  |  |
| "சகியே" | யாசின் நிசர் |  |  |  |  |
| 2022 | *777 சார்லி* (தமிழ் பதிப்பு) | "பயணப் பாடல்" | நோபின் பௌல் | ஜாசி கிஃப்ட், அரவிந்த் கர்னீசுவரன் |  |
| O2 | "சுவாசமே" | விஷால் சந்திரசேகர் | பிருந்தா சிவக்குமார் |  |  |
| 2023 | குட் நைட் | அனைத்துப் பாடல்கள்
"நான் காலி"
"சில் மக்கா"
"பாலபத்ர"
"போ"
"அருக்காணி அங்கம்மா"
"அன்பிற்கும்"
"நான் காலி (2)" | ஷான் ரோல்டன் | ஷான் ரோல்டன், கல்யாணி நாயர்
பிரதீப் குமார்
"தேனிசைத் தென்றல்" தேவா
ஷான் ரோல்டன்
மீனாட்சி இளையராஜா
எம். லலிதா சுதா
ஷான் ரோல்டன் | } |
# வரீந்தர் சிங் பச்வா

**வரீந்தர் சிங் பச்வா** (*Varinder Singh Bajwa*) இந்தியாவைச் சேர்ந்த ஓர் அரசியல்வாதியாவார். சிரோமணி அகாலி தளம் கட்சியின் அரசியல்வாதியான இவர் இந்திய நாடாளுமன்றத்தின் மேலவையான மாநிலங்களவையில் பஞ்சாப் மாநிலத்தை பிரதிநிதித்துவப்படுத்தும் இந்திய நாடாளுமன்ற உறுப்பினராக இருந்தார்.
# வரீந்தர் சிங் பச்வா

## தொழில்

வரீந்தர் சிங் பச்வா 1980 ஆம் ஆண்டில் சிரோமணி அகாலி தளத்துடன் தனது அரசியல் வாழ்க்கையைத் தொடங்கினார். 1980 ஆம் ஆண்டுகளில் இளைஞர் அகாலி தலைவராக பணியாற்றினார். 1995 ஆம் ஆண்டில் ஓசியார்பூரின் தலைவராக தேர்ந்தெடுக்கப்பட்டார். 2004 ஆம் ஆண்டில் பஞ்சாப் மாநிலத்தில் இருந்து மாநிலங்களவைக்குத் தேர்ந்தெடுக்கப்பட்டார், இவரது பதவிக்காலம் 2010 ஆம் ஆண்டில் முடிந்தது. 2010 ஆம் ஆண்டில் அகாலிதளத்தில் இருந்து வெளியேறி மன்பீட் பாதலின் பஞ்சாப் மக்கள் கட்சியில் சேர்ந்தார், இருப்பினும் பஞ்சாப் மக்கள் கட்சியிலிருந்து விலகி மீண்டும் அகாலிதளத்தில் சேர்ந்தார், பின்னர் அகாலி தளத்திலிருந்து விலகி 2017 ஆம் ஆண்டில் காங்கிரசு கட்சியில் சேர்ந்தார், 2022 ஆம் ஆண்டு நடைபெற்ற பஞ்சாப் சட்டமன்றத் தேர்தலுக்கு முன்பு மீண்டும் அகாலிதளத்தில் உறுப்பினராகச் சேர்ந்தார். வரீந்தர் சிங் பச்வாவின் மனைவி இயக்சீத்து கவுர் ஓசியார்பூர் அரசு கல்லூரியில் விரிவுரையாளராக பணியாற்றி ஓய்வு பெற்றவராவார். இவர்களுக்கு மூன்று மகள்கள் உள்ளனர்.
# தேரா பாஸி சட்டமன்றத் தொகுதி

**தேரா பாஸி சட்டமன்றத் தொகுதி** (தொகுதி வரிசை எண்:112) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி சாகிப்ஜாதா அஜித்சிங் நகர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *குல்ஜித் சிங் ரந்தாவா* ஆவார். 2022 பஞ்சாப் சட்டமன்றத் தேர்தலில் 70,032 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *தீபிந்தர்சிங் தில்லான்* என்பவரை 21,721 வாக்குகள் வித்தியாசத்தில் தோற்கடித்தார்.
# தரம்கோட் சட்டமன்றத் தொகுதி

**தரம்கோட் சட்டமன்றத் தொகுதி** (தொகுதி வரிசை எண்:74) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி மோகா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *தேவிந்தர்ஜித் சிங் லட்டி தாஸ்* ஆவார். 2022 பஞ்சாப் சட்டமன்றத் தேர்தலில் 65,378 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *சுக்ஜித்சிங் காகா லோகார்* என்பவரை 29,972 வாக்குகள் வித்தியாசத்தில் தோற்கடித்தார்.
# தினா நகர் சட்டமன்றத் தொகுதி

**தினா நகர் சட்டமன்றத் தொகுதி** (தொகுதி வரிசை எண்:05) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி குர்தாஸ்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த *அருணா சௌத்ரி* ஆவார். 2022 பஞ்சாப் சட்டமன்றத் தேர்தலில் 51,133 வாக்குகள் பெற்ற இவர் தன்னை எதிர்த்துப் போட்டியிட்ட ஆம் ஆத்மி கட்சியின் *சம்செர் சிங்* என்பவரை 1,131 வாக்குகள் வித்தியாசத்தில் தோற்கடித்தார்.
# திர்பா சட்டமன்றத் தொகுதி

**திர்பா சட்டமன்றத் தொகுதி** (தொகுதி வரிசை எண்:100) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி சங்கரூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *கர்பால் சிங் சீமா* ஆவார். 2022 பஞ்சாப் சட்டமன்றத் தேர்தலில் 82,630 வாக்குகள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *குல்சர் சிங் மூனாக்* என்பவரை 8,587 வாக்குகள் வித்தியாசத்தில் தோற்கடித்தார்.
# பரித்கோட் சட்டமன்றத் தொகுதி

**பரித்கோட் சட்டமன்றத் தொகுதி** (தொகுதி வரிசை எண்:87) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பரித்கோட் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *குர்தித் சிங் செகான்* ஆவார். 2022 பஞ்சாப் சட்டமன்றத் தேர்தலில் 53,484 வாக்குகள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *பரம்பன்சிங் பண்டி ரொமானா* என்பவரை 16,797 வாக்குகள் வித்தியாசத்தில் தோற்கடித்தார்.
# பதேகாட் சுரியன் சட்டமன்றத் தொகுதி

**பதேகாட் சுரியன் சட்டமன்றத் தொகுதி** (தொகுதி வரிசை எண்:09) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி குர்தாஸ்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த *திரிபத் ராஜீந்தர் சிங் பாஜ்வா* ஆவார். 2022 பஞ்சாப் சட்டமன்றத் தேர்தலில் 46,311 வாக்குகள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *லக்பீர் சிங் லோதினங்கல்* என்பவரை 5,545 வாக்குகள் வித்தியாசத்தில் தோற்கடித்தார்.
# தேரா பாபா நானக் சட்டமன்றத் தொகுதி

**தேரா பாபா நானக் சட்டமன்றத் தொகுதி** (தொகுதி வரிசை எண்:10) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி குர்தாஸ்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த *சுக்ஜிந்தர் சிங் ரந்தாவா* ஆவார். 2022 பஞ்சாப் சட்டமன்றத் தேர்தலில் 52,555 வாக்குகள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *ரவிகரண்சிங் காலோன்* என்பவரை 466 வாக்குகள் வித்தியாசத்தில் தோற்கடித்தார்.
# பதேகாட் சாகிப் சட்டமன்றத் தொகுதி

**பதேகாட் சாகிப் சட்டமன்றத் தொகுதி** (தொகுதி வரிசை எண்:55) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பதேகாட் சாகிப் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *லக்பீர் சிங் ராய்* ஆவார். 2022 பஞ்சாப் சட்டமன்றத் தேர்தலில் 57,706 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *குல்ஜித் சிங் நாக்ரா* என்பவரை 32,199 வாக்குகள் வித்தியாசத்தில் தோற்கடித்தார்.
# பாசில்கா சட்டமன்றத் தொகுதி

**பாசில்கா சட்டமன்றத் தொகுதி** (தொகுதி வரிசை எண்:80) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பாசில்கா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *நரிந்தர்பால் சிங் சவ்னா* ஆவார். 2022 பஞ்சாப் சட்டமன்றத் தேர்தலில் 63,157 வாக்குகள் பெற்ற இவர் தன்னை எதிர்த்துப் போட்டியிட்ட பாரதிய ஜனதா கட்சி கட்சியின் *சுர்ஜித் குமார் ஜ்யானி* என்பவரை 27,720 வாக்குகள் வித்தியாசத்தில் தோற்கடித்தார்.
# பெரோஸ்பூர் நகரச் சட்டமன்றத் தொகுதி

**பெரோஸ்பூர் நகரச் சட்டமன்றத் தொகுதி** (தொகுதி வரிசை எண்:76) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பெரோஸ்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *ரன்பீர் புல்லர்* ஆவார். 2022 பஞ்சாப் சட்டமன்றத் தேர்தலில் 48,943 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *பர்மிந்தர் சிங் பிங்கி* என்பவரை 19,569 வாக்குகள் வித்தியாசத்தில் தோற்கடித்தார்.
# பெரோஸ்பூர் ஊரக சட்டமன்றத் தொகுதி

**பெரோஸ்பூர் ஊரக சட்டமன்றத் தொகுதி** (தொகுதி வரிசை எண்:77) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பெரோஸ்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *ரஜ்னிஷ் தஹியா* ஆவார். 2022 பஞ்சாப் சட்டமன்றத் தேர்தலில் 75,293 வாக்குகள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *ஜோகிந்தர் சிங்* என்பவரை 27,746 வாக்குகள் வித்தியாசத்தில் தோற்கடித்தார்.
# கட்சங்கர் சட்டமன்றத் தொகுதி

**கட்சங்கர் சட்டமன்றத் தொகுதி** (தொகுதி வரிசை எண்:45) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி ஹோசியார்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *ஜெய் கிஷன் சிங் ரோரி* ஆவார். 2022 பஞ்சாப் சட்டமன்றத் தேர்தலில் 32,34 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *அமர்பிரீத் லல்லி* என்பவரை 4,179 வாக்குகள் வித்தியாசத்தில் தோற்கடித்தார்.
# கானவுர் சட்டமன்றத் தொகுதி

**கானவுர் சட்டமன்றத் தொகுதி** (தொகுதி வரிசை எண்:113) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பட்டியாலா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *குர்லால் கானவுர்* ஆவார். 2022 பஞ்சாப் சட்டமன்றத் தேர்தலில் 62,783 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *தெகேதார் மதன் லால் ஜலால்பூர்* என்பவரை 31,765 வாக்குகள் வித்தியாசத்தில் தோற்கடித்தார்.
# கிடர்பாகா சட்டமன்றத் தொகுதி

**கிடர்பாகா சட்டமன்றத் தொகுதி** (தொகுதி வரிசை எண்:84) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி முக்த்சர் சாகிப் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த *அம்ரீந்தர் சிங் ராஜா வாரிங்* ஆவார். 2022 பஞ்சாப் சட்டமன்றத் தேர்தலில் 50,998 வாக்குகள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *ஹர்தீப் சிங் டிம்பி தில்லான்* என்பவரை 1,349 வாக்குகள் வித்தியாசத்தில் தோற்கடித்தார்.
# கில் சட்டமன்றத் தொகுதி

**கில் சட்டமன்றத் தொகுதி** (தொகுதி வரிசை எண்:100) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி லூதியானா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *ஜிவான் சிங் சங்கோவால்* ஆவார். 2022 பஞ்சாப் சட்டமன்றத் தேர்தலில் 92,696 வாக்குகள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *தர்ஷன் சிங்* என்பவரை 57,644 வாக்குகள் வித்தியாசத்தில் தோற்கடித்தார்.
# குரு ஹர் சகாய் சட்டமன்றத் தொகுதி

**குரு ஹர் சகாய் சட்டமன்றத் தொகுதி** (தொகுதி வரிசை எண்:78) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பெரோஸ்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *ஃபௌஜா சிங் ஸ்ராரி* ஆவார். 2022 பஞ்சாப் சட்டமன்றத் தேர்தலில் 68,343 வாக்குகள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *வர்தேவ் சிங் மான்* என்பவரை 10,574 வாக்குகள் வித்தியாசத்தில் தோற்கடித்தார்.
# குர்தாஸ்பூர் சட்டமன்றத் தொகுதி

**குர்தாஸ்பூர் சட்டமன்றத் தொகுதி** (தொகுதி வரிசை எண்:10) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி குர்தாஸ்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த *சுக்ஜிந்தர் சிங் ரந்தாவா* ஆவார். 2022 பஞ்சாப் சட்டமன்றத் தேர்தலில் 43,743 வாக்குகள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *குர்பச்சன் சிங் பாபெஹாலி* என்பவரை 7,335 வாக்குகள் வித்தியாசத்தில் தோற்கடித்தார்.
# ஹோசியார்பூர் சட்டமன்றத் தொகுதி

**ஹோசியார்பூர் சட்டமன்றத் தொகுதி** (தொகுதி வரிசை எண்:43) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி ஹோசியார்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *பண்டிட் பிரம்ம சங்கர் ஜிம்பா* ஆவார். 2022 பஞ்சாப் சட்டமன்றத் தேர்தலில் 51,112 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *சுந்தர் ஷாம் அரோரா* என்பவரை 13,859 வாக்குகள் வித்தியாசத்தில் தோற்கடித்தார்.
# ஜக்ரான் சட்டமன்றத் தொகுதி

**ஜக்ரான் சட்டமன்றத் தொகுதி** (தொகுதி வரிசை எண்:70) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி லூதியானா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *சரவ்ஜித் கவுர் மனுகே* ஆவார். 2022 பஞ்சாப் சட்டமன்றத் தேர்தலில் 65,195 வாக்குகள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *சிவ ராம் காலேர்* என்பவரை 39,656 வாக்குகள் வித்தியாசத்தில் தோற்கடித்தார்.
# ஜைட்டு சட்டமன்றத் தொகுதி

**ஜைட்டு சட்டமன்றத் தொகுதி** (தொகுதி வரிசை எண்:89) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பரித்கோட் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *அமோலக் சிங் * ஆவார். 2022 பஞ்சாப் சட்டமன்றத் தேர்தலில் 60,242 வாக்குகள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *சுபா சிங் பாதல்* என்பவரை 32,789 வாக்குகள் வித்தியாசத்தில் தோற்கடித்தார்.
# ஜலலாபாத், பஞ்சாப் சட்டமன்றத் தொகுதி

**ஜலலாபாத், பஞ்சாப் சட்டமன்றத் தொகுதி** (தொகுதி வரிசை எண்:79) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பாசில்கா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *ஜக்தீப் கம்போஜ்' ஆவார். 2022 பஞ்சாப் சட்டமன்றத் தேர்தலில் 91,455 வாக்குகள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *சுக்பீர் சிங் பாதல்'' என்பவரை 30,930 வாக்குகள் வித்தியாசத்தில் தோற்கடித்தார்.
# அம்மாச்சிவீடு முகூர்த்தி

**அம்மாச்சிவீடு முகூர்த்தி** என்பது இந்தியாவின் கேரள மாநிலம் கொல்லம் மாவட்டத்தில், கடல் மட்டத்திலிருந்து சுமார் 32.86 மீ. உயரத்தில் அமைந்துள்ள ஒரு இந்துக் கோயிலாகும். இது சுமார் 600 ஆண்டுகள் பழமையானது என மதிப்பிடப்பட்டுள்ளது.
# அம்மாச்சிவீடு முகூர்த்தி

## வரலாறு

இக்கோயிலைப் பற்றிய ஆரம்பகால வரலாறு பற்றிய வரலாற்று பதிவுகள் எதுவும் இல்லை. இருப்பினும் இது சுமார் 600 ஆண்டுகளுக்கு முன்பு அம்மாச்சி வீடு குடும்பத்தால் ,கொல்லத்தை சேர்ந்த பிரபுக்களால் நிறுவப்பட்டதாக கருதப்படுகிறது.
# அம்மாச்சிவீடு முகூர்த்தி

## துணைத்தெய்வங்கள்

இக்கோயிலில் விநாயகர், ரேக்தா சாமுண்டி, பரம்பரு, யட்சி, மருதா, ராட்சசு, கந்தர்வன், வேதாளம், யோகேஸ்வரன் உள்ளிட்ட துணைத்தெய்வங்கள் உள்ளன. மற்றொரு தெய்வமான டிஜின் கோயில் வளாகத்திற்கு வெளியே வைக்கப்பட்டு முஸ்லீம் சமூகத்தால் வணங்கப்படுகிறது.கோயிலை ஒட்டி ஒரு சர்ப்பக்காவு எனப்படுகின்ற பாம்புத்தோப்பு உள்ளது, அதில் பரப்பூரம்மா பகவதி, நாகராஜா, நாகயட்சி, நாக கன்னிகா ஆகியோரின் சிலைகள் உள்ளன.
# அம்மாச்சிவீடு முகூர்த்தி

## அர்ப்பணிப்பு

இக்கோயிலில் மூலவர் கிடையாது. இருப்பினும் இக்கோயில் இங்கிருந்து 35 கி.மீ. தொலைவிலுள்ள சாஸ்தம்கோட்டா கோயிலின் தர்மசாஸ்திரத்தின் குருவிற்கு அர்ப்பணிக்கப்பட்டுள்ளது.
# அம்மாச்சிவீடு முகூர்த்தி

## திருவிழாக்கள்

இக்கோயிலில் பூசைகளும், விழாக்களும் கடைபிடிக்கப்படுகின்றன. தனு திருவிழாவின் போது ஆண்டுதோறும் 10 நாள் கொண்டாட்டத்தை நடத்துகிறது. சர்ப்ப பலி, சர்ப்பத்திற்கு வழங்கப்படுகின்ற நூரும் பாலும் போன்ற சடங்குகள் நடத்தப்பெறுகின்றன. ஒப்பந்தப்படி, அம்மாச்சிவீடு உறுப்பினர்கள் சபரிமலைக்கு யாத்திரை செல்லக்கூடாது. விழாவின் 10 வது நாளில் கரணவன் எனப்படுகின்ற குடும்பத்தின் மூத்த ஆண் பூசையை நடத்துகிறார்.
# அம்மாச்சிவீடு முகூர்த்தி

## மேலும் பார்க்கவும்

- கேரளாவில் உள்ள இந்து கோவில்களின் பட்டியல்
- கேரளாவின் கோவில்கள்
# எண்ணச்சேரி மலைநாடா கோயில்

**எண்ணச்சேரி மலைநாடா கோயில்** தென்னிந்தியாவில் கேரளாவின் கொல்லம் மாவட்டத்தில் குன்னத்தூர் வட்டத்தில் சூரநாடு கிராமத்தில் அமைந்துள்ளது. தென்னிந்தியாவில் உள்ள ஒரே துச்சாதனன் கோயில் என்ற பெருமையை இக்கோயில் பெற்றுள்ளது.
# எண்ணச்சேரி மலைநாடா கோயில்

## மலக்குடா திருவிழா

இக்கோயிலில் மலக்குடா என்றழைக்கப்படுகின்ற விழா ஆண்டுதோறும் கோடை காலத்தில் கொண்டாடப்படுகிறது. கொடியேற்றத்தின்மூலமாக விழா ஆரம்பிப்பது அறிவிக்கப்படுகிறது.
# கடக்கால் தேவி கோயில்

**கடக்கால் தேவி கோயில்**, இந்தியா, கேரளா, கொல்லம் மாவட்டத்தில் கடக்கால் என்னும் கிராமத்தில் அமைந்துள்ளது. இதன்மூலவர் கடக்காலம்மா ஆவார். இக்கோயிலில் சிலையோ *பூசாரியோ* இல்லை.
# கடக்கால் தேவி கோயில்

## திருவிழாக்கள்

இக்கோயிலின் மிக முக்கியமான நாள் திருவாதிரை நட்சத்திரம் மலையாள மாதமான கும்பத்தில் நடைபெறுகின்ற கடக்கல் அம்மாவின் பிறந்த நாள் ஆகும். இங்கு கடக்கால் திருவாதிரை, பொங்கல், திருமுடி எழுநெல்லெத்து, குருழி உள்ளிட்ட விழாக்கள் கொண்டாடப்படுகின்றன.
# கடக்கால் தேவி கோயில்

## மேலும் பார்க்கவும்

- கேரளாவின் கோவில்கள்
# பிரிசு பான்

**பாபு பிரிசு பான்** (*Babu Brish Bhan*) இந்தியாவைச் சேர்ந்த ஓர் அரசியல்வாதியாவார். சுதந்திரப் போராட்ட வீரர் மற்றும் கடைசி முதலமைச்சர், பட்டியாலா, கிழக்கு பஞ்சாபு அரசுகளின் ஒன்றியத்தின் துணை முதல்வராகவும் இருந்தார்.  
லாகூரில் உள்ள சட்டக் கல்லூரியில் 1932 ஆம் சட்டப் பாடத்தில் பட்டப் படிப்பை முடித்தார். 1951 மற்றும் 1954 ஆம் ஆண்டுகளில் இரக்பீர் சிங் தலைமையில் துணை முதல்வராக பதவியேற்றார். இரக்பீர் சிங் இறந்த பிறகு 1955- ஆம் ஆண்டில் முதல்வரானார்.  
மாநில மறுசீரமைப்புச் சட்டத்தைத் தொடர்ந்து 1 நவம்பர் 1956 ஆம் ஆண்டு நவம்பர் மாதம் முதல் தேதியன்று பட்டியாலா, கிழக்கு பஞ்சாபு அரசுகளின் ஒன்றியம் பஞ்சாப் மாநிலத்துடன் இணைந்த பிறகு, இவர் 1962 ஆம் ஆண்டில் சுனம் சட்டமன்றத் தொகுதியிலிருந்தும், பின்னர் 1967 ஆம் ஆண்டில் இலெக்ரா சட்டமன்றத் தொகுதியிலிருந்தும் பஞ்சாப் சட்டமன்ற உறுப்பினராகத் தேர்ந்தெடுக்கப்பட்டார்.  
பாபு பிரிசு பான் ஏப்ரல் 29, 1988 ஆம் ஆண்டு ஏப்ரல் மாதம் 29 ஆம் தேதியன்று இறந்தார், சங்ரூர் மாவட்டத்தில் மூனாக்கில் உள்ள டி ஏ வி பள்ளிக்கு பாபு பிரிசு பான் என இவர் பெயரிடப்பட்டது.
# கிளிமரத்துகாவு கோயில்

**கிளிமரத்துகாவு கோயில்** என்பது இந்தியாவின் கேரள மாநிலம் கொல்லத்தில் உள்ள கடக்கலில் அமைந்துள்ள ஒரு இந்துக் கோயிலாகும். இக்கோயில் **கிளிமரத்துகாவு சிவ பார்வதி கோயில்** என்றழைக்கப்படுகிறது. அய்யப்பனின் மிகப்பெரிய சிலை இக்கோயிலில் உள்ளது.
# கிளிமரத்துகாவு கோயில்

## வரலாறு

முன்பு இருந்த பழைய கோயில் கடந்த காலத்தில் அழிக்கப்பட்டு சிலைகள் மட்டுமே எஞ்சியிருந்ததாக நம்பப்படுகிறது. பின்னர் 21 ஆம் நூற்றாண்டில், ஒரு புதிய கோயில் கட்டப்பட்டது. 2011ஆம் ஆண்டு திருவிதாங்கூர் தேவசம் போர்டு, கோயில் ஆலோசனைக் குழுவின் உதவியுடன் புதுப்பிக்கப்பட்ட கோயிலை தனது கட்டுப்பாட்டில் எடுத்துக்கொண்டது.
# கிளிமரத்துகாவு கோயில்

## துணைத்தெய்வங்கள்

மூலவர் கருவறையில் சிவன், பார்வதி சிற்பங்கள் உள்ளன. இக்கோயிலில் சிவன், மகாநாதன் ஆகிய இரண்டு சிவன் தெய்வங்கள் உள்ளன. பார்வதி, முருகன், சாஸ்தா, அனுமன், கணபதி, நாகம், நவகிரகம் உள்ளிட்ட பிற தெய்வங்கள் வழிபடப்படுகின்றன. கோயில் குளத்தின் நடுவில் அனுமன் கோயில் உள்ளது.
# கிளிமரத்துகாவு கோயில்

## விழாக்கள், பூசைகள்

அன்னையர் தினத்தன்று மாத்ரு பூசை, கர்கிடகம் மாதத்தில் ஔஷத கஞ்சி படைத்தல், கும்பம் மலையாள நாட்காட்டியில் மகா சிவராத்திரி, கன்னி மலையாள நாட்காட்டியில் நவராத்திரி, துலாம் மலையாள நாட்காட்டியில் கந்த சஷ்டி, விருச்சிகம் மலையாள நாட்காட்டியில் மண்டலபூஜை மகரவிளக்கு, மேடம் மலையாள நாட்காட்டியில் அனுமன் ஜெயந்தி ஆகியவையும் கொண்டாடப்படுகின்றன.
# கிளிமரத்துகாவு கோயில்

## மேலும் பார்க்கவும்

- கடக்கால் தேவி கோவில்
- குளத்துப்புழா சாஸ்தா கோவில்
- சபரிமலை
- ஸ்ரீ பத்மநாபசுவாமி கோவில்
- கேரளாவின் இந்து கோவில்கள்
- சோட்டாணிக்கரை பகவதி அம்மன் கோவில்
# கபடமின்மை

**கபடமின்மை** அல்லது **உண்மையாக நடத்தல்** (Sincerity) என்பது ,மனிதர்கள் அவர்களின் உணர்வுகள், நம்பிக்கைகள், எண்ணங்கள் மற்றும் ஆசைகள் அனைத்தையும் நேர்மையாகவும் உண்மையானதாகவும் தொடர்பு கொண்டு செயல்படும் ஒருவரின் நற்பண்பு ஆகும். ஒருவரின் செயல்களில் உள்ள நேர்மையை "சிரத்தை" என்று அழைக்கலாம்.
# கபடமின்மை

## சொற்பிறப்பியல்

ஆக்சுபோர்டு ஆங்கில அகராதி மற்றும் பெரும்பாலான அறிஞர்கள் கபடமின்மை என்பது இலத்தீன் சொல்லான என்பதிலிருந்து பெறப்பட்டது என்று கூறுகின்றனர்*. இதற்கு சுத்தமான, தூய்மையான, ஒலி* என்று பொருள்.
# கபடமின்மை

## இசுலாமில்

இசிலாமிய சூழலில், கபடமின்மை என்பது, உலக நோக்கங்களிலிருந்து விடுபட்டிருப்பது மற்றும் நயவஞ்சகராக இல்லாதிருப்பதாகும். குர்ஆனில், அனைத்து வழிபாட்டுச் செயல்களும் மனித வாழ்க்கையும் இறைவனின் திருப்தியால் தூண்டப்பட வேண்டும், மேலும் கடவுளின் தீர்க்கதரிசிகள் மனிதனை வாழ்க்கையின் அனைத்து அம்சங்களிலும் நேர்மையான செயலிற்கு அழைத்துச் செல்வர். இசுலாமில் நேர்மை என்பது நம்பிக்கையில் நேர்மை என்றும் செயலில் நேர்மை என்றும் பிரிக்கப்பட்டுள்ளது. நம்பிக்கையில் நேர்மை என்பது ஒரு கடவுட் கொள்கையினைக் குறிக்கிறது செயலில் நேர்மை என்பது கடவுளுக்கு மட்டுமே உண்மையான வழிபாட்டைச் செய்வதாகும்.
# அதிசயம் (உணர்ச்சி)

**அதிசயம்** (Wonder (emotion)) என்பது அரிதான அல்லது எதிர்பாராத ஒன்றை உணரும் போது மக்களால் உணரக்கூடிய ஆச்சரியத்துடன் ஒப்பிடக்கூடிய ஓர் உணர்ச்சியாகும். பரவலாக இவ்வகையான உணர்ச்சிகள் அச்சுறுத்தலாக இருப்பது இல்லை). இது வரலாற்று ரீதியாக மனித இயல்பின் ஒரு முக்கிய அம்சமாக பார்க்கப்படுகிறது, குறிப்பாக ஆர்வத்துடன் தொடர்புடையது. ஆச்சரியம் என்பது பெரும்பாலும் பிரமிப்பு உணர்வுடன் ஒப்பிடப்படுகிறது ஆனால் பிரமிப்பு என்பது மகிழ்ச்சியைக் காட்டிலும் பயம் அல்லது மரியாதையைக் குறிக்கிறது. அறிவியல் புனைகதைகள் ஒரு அதிசய உணர்வை உருவாக்கும்.
# அதிசயம் (உணர்ச்சி)

## தத்துவ சிந்தனைகள்

பிரெஞ்சு தத்துவஞானி, கணிதவியலாளர், விஞ்ஞானி மற்றும் எழுத்தாளரான ரெனே டேக்கார்டு போற்றுதலை முதன்மை உணர்ச்சிகளில் ஒன்றாக விவரித்தார், ஏனென்றால் உணர்ச்சிகள் பொதுவாக எதிர்பாராத நிகழ்வுகளுக்கான எதிர்வினைகள் என்று கூறினார். மக்கள் முதன்முதலில் ஒரு ஆச்சரியமான அல்லது புதிய பொருளைச் சந்திக்கும் போது, "நாம் முன்னர் அறிந்திருந்தோ அல்லது நாம் நினைத்ததைவிட மிகவும் வேறுபட்டதாக இருக்கும் போது அதைப் போற்றுவதாகவும், அதைக் கண்டு ஆச்சரியப்படுவதாகவும்" அவர் குறிப்பிட்டார்.
# மனித இயல்பு

**மனித இயல்பு** என்பது (Human nature ) என்பது அடிப்படை இயல்புகள் மற்றும் குணாதிசயங்களை உள்ளடக்கியது. சிந்தனை, உணர்ச்சி மற்றும் செயல்படும் முறைகள் ஆகியன மனிதர்களுக்கு இயற்கையாகவே இருப்பதாகக் கூறப்படுகிறது. மனிதகுலத்தின் சாராம்சத்தை அல்லது மனிதனாக இருப்பதன் அர்த்தம் என்ன என்பதை குறிக்க இந்த வார்த்தை பெரும்பாலும் பயன்படுத்தப்படுகிறது. இந்த பயன்பாடு சர்ச்சைக்குரியதாகவே உள்ளது, ஏனெனில் அத்தகைய சாராம்சம் உண்மையில் இருக்கிறதா இல்லையா என்பதில் சர்ச்சை உள்ளது.  
மனித இயல்பைப் பற்றிய வாதங்கள் பல நூற்றாண்டுகளாக தத்துவத்தின் மையமாக இருந்து வருகின்றன, மேலும் இந்தக் கருத்து உயிரோட்டமான தத்துவ விவாதத்திற்கு வழிவகுத்துக்கொண்டே இருக்கிறது. இரண்டு கருத்துக்களும் ஒன்றுக்கொன்று வேறுபட்டவை என்றாலும், மனித இயல்பு தொடர்பான விவாதங்கள் பொதுவாக அபிவிருத்தி உளவியலில் மரபணுக்கள் மற்றும் சமூகச் சூழலின் ஒப்பீட்டு முக்கியத்துவம் தொடர்பான விவாதங்களுடன் தொடர்புடையது. அதன்படி, இயற்கை மற்றும் சமூக அறிவியல் மற்றும் தத்துவம் போன்ற கல்வித் துறைகளிலும் இந்த கருத்து தொடர்ந்து பங்கு வகிக்கிறது. மனித இயல்பு பாரம்பரியமாக சமூகங்களில் வேறுபடும் மனித பண்புகளுடன் முரண்படுகிறது, அதாவது குறிப்பிட்ட கலாச்சாரங்களுடன் தொடர்புடையது.
# மனித இயல்பு

## பாரம்பரிய கிரேக்க தத்துவம்

பாரம்பரிய கிரேக்கத்தில் உள்ள தத்துவம் என்பது விடயங்களின் இயல்பு பற்றிய மேற்கத்திய கருத்தாக்கத்தின் இறுதி தோற்றம் ஆகும்.  
அரிசுட்டாடிலின் கூற்றுப்படி, மனித இயல்பின் தத்துவ ஆய்வு சாக்ரடீசிலிருந்து தோன்றியது, அவர் தத்துவத்தை சொர்க்கத்தைப் பற்றிய ஆய்வில் இருந்து மனித விடயங்களைப் படிப்பதாக மாற்றினார். சாக்ரடீசு எழுத்துப் படைப்புகளை படைக்கவில்லை என்றபோதிலும் அவர் ஒரு நபர் எவ்வாறு சிறப்பாக வாழ வேண்டும் என்ற கருத்து குறித்து அறிந்ததாக நம்பப்படுகிறது. சாக்ரடீசு ஒரு பகுத்தறிவாளர் மற்றும் மனித இயல்புக்கு மிகவும் பொருத்தமான வாழ்க்கை பகுத்தறிவை உள்ளடக்கியது என்று அவரது மாணவர்களான பிளாட்டோ மற்றும் செனபோன் மற்றும் அரிசுட்டாடில் (பிளேட்டோவின் மாணவர்) ஆகியோரின் படைப்புகளில் இருந்து தெளிவாகிறது. இஸ்லாமிய, கிறிஸ்தவ மற்றும் யூத தத்துவஞானிகளிடையே, இடைக்காலத்தில் தத்துவ விவாதத்தில் சாக்ரடிக் பள்ளி ஆதிக்கம் செலுத்தியது.
# பிதுரங்கல விகாரை

**பிதுரங்கல விகாரை** (*Pidurangala Vihara*) என்பது இலங்கையின் மாத்தளை மாவட்டத்தில் உள்ள பிதுரங்கல கிராமத்தில் அமைந்துள்ள ஒரு பழமையான பௌத்த ஆலயமாகும் . வரலாற்றுச் சிறப்புமிக்க சிகிரியா கோட்டைக்கு வடக்கே சில கிலோமீட்டர் தொலைவில் அமைந்துள்ள பிதுரங்கல என்ற பாரிய பாறையின் மீது இந்தக் கோயில் கட்டப்பட்டுள்ளது.
# பிதுரங்கல விகாரை

## சொற்பிறப்பியல்

பிதுரங்கல என்ற பெயர் சிங்களத்தில் பிது+ரன்+கோடா என்ற வார்த்தைகளில் இருந்து பெறப்பட்டது என்று கூறப்படுகிறது. அதாவது "தங்கக் குவியல்களை வழங்குதல்" என்று பொருள்.
# பிதுரங்கல விகாரை

## வரலாறு

பிதுரங்கல விகாரையின் வரலாறு கிமு முதல் மற்றும் இரண்டாம் நூற்றாண்டுகளுக்கு அப்பால் செல்கிறது என்று நம்பப்படுகிறது. அந்த நாட்களில் இருந்து பிதுரங்கல ஒரு பௌத்த மடாலயமாக பயன்படுத்தப்பட்டது. ஆனால் முதலாம் காசியப்பன் (473 - 495 கி.பி.) ஆட்சியின் போது இது ஒரு முக்கிய இடமாக மாறியது.  
பழங்காலக் குறிப்புகளின்படி, இளவரசர் காசியப்பன் தாதுசேன மன்னனின் 2 ஆவது மனைவிக்கு பிறந்த மகனாவான். தாதுசேனனுக்குப் பின் பட்டத்து இராணிக்குப் பிறந்த முகலனுக்கே அரச உரிமையுண்டு. எனினும் காசியப்பன் தந்தை தாதுசேனனைக் கொன்றுவிட்டு, தப்பி செல்லும் போது தனது சகோதரன் முகலனின் பதிலடித் தாக்குதல்களைத் தடுக்க மிகவும் பாதுகாப்பான இடத்தைக் கண்டுபிடிக்க சிகிரியாவுக்கு ஓடிவிட்டான். மன்னன் காசியப்பரின் வருகை காரணமாக, அங்கு தியானத்தில் இருந்த பிக்குகள் அருகிலுள்ள பிதுரங்கலவுக்குச் செல்லுமாறு கட்டாயப்படுத்தபப்பட்டனர். அதற்கீடாக மன்னன் காசியப்பன் கோவிலை புதுப்பித்து ஒரு முக்கிய இடமாக மாற்றினான்.
# டி. ஏ. கோபிநாத ராவ்

**டி. ஏ. கோபிநாத ராவ்** *(T. A. Gopinatha Rao)* (1872-1919) இந்தியத் தொல்லியல் துறையின் தொல்பொருள் ஆய்வாளர் மற்றும் கல்வெட்டு நிபுணராக பணியாற்றியவராவார். எபிகிராபியா இண்டிகா என்னும் இதழில் தொடர்ந்து பங்களித்து வந்தார். திருவிதாங்கூர் தொல்லியல் துறையின் முதல் கண்காணிப்பாளராக 1908 ஆம் ஆண்டில் நியமிக்கப்பட்டார். இவருடைய பதவி காலத்தில், திருவிதாங்கூர் தொல்லியல் தொடரின் முதல் மற்றும் இரண்டாம் தொகுதிகளைத் தொகுத்தார்.
# டி. ஏ. கோபிநாத ராவ்

## இதழ்கள்

- "Painting in Ancient India", *Modern Review*, 1918, |volume=XXIV
# எம். கிருஷ்ணன் நாயர் (இயக்குநர்)

**எம். கிருஷ்ணன் நாயர்** (2 நவம்பர் 1926&nbsp;– 10 மே 2001) என்பவர் பெரும்பாலும் மலையாளத் திரைப்படங்களை இயக்கி இந்திய திரைப்பட இயக்குநர் ஆவார். இவர் 100 படங்களுக்கு மேல் இயக்கியுள்ளார். அதில் ம. கோ. இராமச்சந்திரன் நடித்த நான்கு படங்கள் உட்பட 18 தமிழ்ப் படங்களும், என். டி. ராமராவ், கிருட்டிணா போன்ற உச்ச நட்சத்திரங்கள் நடித்த இரண்டு தெலுங்குத் திரைப்படங்களும் அடங்கும். ஹரிஹரன், கே. மது, எஸ். பி. முத்துராமன், பாரதிராஜா, ஜோஷி உள்ளிட்ட பிரபல திரைப்பட படைப்பாளிகளிடம் உதவி இயக்குநராக பயிற்சி பெற்றுள்ளார்.  
மலையாளத் திரையுலகிற்கு அளித்த பங்களிப்பிற்காக கேரள அரசின் உயரிய விருதான ஜேசி டேனியல் விருது அவருக்கு 2000 ஆம் ஆண்டில் வழங்கப்பட்டது.
# எம். கிருஷ்ணன் நாயர் (இயக்குநர்)

## தனிப்பட்ட வாழ்க்கை

இவர் கே. சுலோச்சனா தேவியை மணந்தார். இவர்களுக்கு மூன்று மகன்கள் உண்டு. இவரது மூத்த மகன் கே. ஜெயக்குமார் கவிஞர், பாடலாசிரியர், ஒரு முன்னாள் அதிகாரி ஆவார், அவர் தற்போது மலையாள பல்கலைக்கழகத்தின் துணைவேந்தராக பணியாற்றுகிறார். இவரது இரண்டாவது மகன் ஹரிகுமார், இவரது இளைய மகன் ஸ்ரீகுமார் கிருஷ்ணன் நாயர் இந்தியாவின் முதல் லைவ்-ஆக்ஷன்/அனிமேஷன் ஹைப்ரிட் திரைப்படமான *ஓ' ஃபேபியை* இயக்கியதற்காக மிகவும் பிரபலமாக அறியப்படும் திரைப்பட இயக்குநர் ஆவார்.
# எம். கிருஷ்ணன் நாயர் (இயக்குநர்)

## தேர்ந்தெடுக்கப்பட்ட திரைப்படவியல்

- 1987 *கலாம் மாரி கதா மாரி*
- 1985 *புழையொழுக்கும் வாழி*
- 1984 *மணிதாலி*
- 1983 *மணியாற*
- 1983 *பாலம்*
- 1982 *மயிலஞ்சி*
- 1982 *ஒரு குஞ்ஞு ஜானிக்குன்னு*
- 1980 *டிவிக் விஜயம்*
- 1980 *ரஜனிகாந்தி*
- 1979 *அஜ்நாத தீரங்கள்*
- 1979 *கல்லியங்கட்டு நீலி*
- 1979 *ஒரு ராகம் பல தாளம்*
- 1978 *அசோக வனம்*
- 1978 *அவள் கண்ட லோகம்*
- 1978 *இதனெண்டே வாழி*
- 1978 *ரவுடி ராமு*
- 1978 *உரக்கம் வராத இரவுகள்*
- 1977 *மதுர ஸ்வபானம்*
- 1977 *சாந்த ஒரு தேவதா*
- 1977 *தாளப்பொலி*
- 1977 *யாதீம்*
- 1976 *அம்மா*
- 1976 *நீலா புடவை*
- 1976 *ஊருக்கு உழைப்பவன்* (தமிழ்)
- 1974 *சுப்ரபாதம்*
- 1973 *பத்ரதீபம்*
- 1973 *தோட்டவாடி*
- 1973 *யாமினி*
- 1973 *தலைப் பிரசவம்* (தமிழ்)
- 1972 *மந்திரகோடி*
- 1972 *நான் ஏன் பிறந்தேன்* (தமிழ்)
- 1972 *அன்னமிட்ட கை* (தமிழ்)
- 1971 *ரிக்சாக்காரன்* (தமிழ்)
- 1971 *அக்னிமரிகம்*
- 1971 *தபஸ்வினி*
- 1970 *பீகார நிமிஷங்கள்*
- 1970 *சிட்டி செல்லேலு* (தெலுங்கு)
- 1970 *டிடெக்டிவ் 909*
- 1970 *பழுங்குபத்திரம்*
- 1970 *சபரிமலை ஸ்ரீ தர்மசாஸ்தா*
- 1970 *தாரா*
- 1970 *விவாகித*
- 1969 *அனாச்சதனம்*
- 1969 *மன்னிப்பு* (தமிழ்)
- 1969 *ஜ்வாலா*
- 1969 *மகனே நீ வாழ்க* (தமிழ்)
- 1969 *படிச்சா கள்ளன்*
- 1968 *சர்கார் எக்ஸ்பிரஸ்* (தெலுங்கு)
- 1968 *அக்னி பரீக்ஷா*
- 1968 *அஞ்சு சுந்தரிகள்*
- 1968 *இன்ஸ்பெக்டர்*
- 1968 *கடல்*
- 1968 *கார்த்திகை*
- 1968 *பாடுன்ன புழா*
- 1968 *முத்துச் சிப்பி* (தமிழ்)
- 1967 *அக்னிபுத்ரி*
- 1967 *கொச்சி எக்ஸ்பிரஸ்*
- 1967 *கலெக்டர் மாலதி*
- 1967 *கானத வேஷங்கள்*
- 1967 *கதீஜா*
- 1967 *குடும்பம்* (தமிழ்)
- 1966 *கலிதோழன்*
- 1966 *கல்யாண ராத்திரியில்*
- 1966 *கனக சிலங்கா*
- 1966 *குஸ்ருதி குட்டன்*
- 1966 *பிஞ்சு ஹிருதயம்*
- 1965 *கடத்துகாரன்*
- 1965 *காத்திருன்னா நிக்காஹ்*
- 1965 *கட்டு துளசி*
- 1965 *காவ்யா மேளா*
- 1964 *பார்தவு*
- 1964 *கருத்த காய்*
- 1964 *குட்டி குப்பாயம்*
- 1963 *காட்டு மைனா*
- 1962 *வியர்பிண்டே விலா*
- 1960 *ஆளுக்கொரு வீடு* (தமிழ்)
- 1955 *அனியாத்தி*
- 1955 *சி.ஐ.டி*
# கரிகோல் ராஜு

**கரிகோல் ராஜு** (*Karikol Raju*) என்பவர் தமிழ்த் திரைப்பட மூத்த நடிகர் ஆவார். இவர் தமிழ் மொழி படங்களில் தோன்றியுள்ளார். இவர் ஐந்து தசாப்தங்களுக்கும் மேலாக 500 இக்கும் மேற்பட்ட படங்களில் நடித்துள்ளார். நாடகக் கலைஞராக தனது வாழ்க்கையைத் தொடங்கிய இவர், குணச்சித்திர நடிகராகவும், எதிர்மறை வேடங்களிலும் நடித்து வந்தார். ம. கோ. இராமச்சந்திரன், சிவாஜி கணேசன், ஜெமினி கணேசன், ஜெய்சங்கர், முத்துராமன், இரசினிகாந்து, கமல்ஹாசன், விசயகாந்து, மோகன், கே. பாக்யராஜ், அர்ஜுன், கார்த்திக், பிரபு என நான்கு தலைமுறை நடிகர்களுடன் இணைந்து நடித்துள்ளார்.
# கரிகோல் ராஜு

## தொழில்

கிராமிய பாத்திரத்துக்கு கரிகோல் ராஜு பொருத்தமாக இருந்தார். இவர் பெரும்பாலும் கிராம பஞ்சாயத்து தலைவர் வேடங்களில் நடித்துள்ளார். பாரதிராஜா மற்றும் கே. பாக்யராஜ் ஆகியோரின் பெரும்பாலான கிராமத்து திரைப்படங்களில் நடித்துள்ளார். காதலிக்க நேரமில்லை, மதராஸ் டு பாண்டிச்சேரி, குமரிக்கோட்டம், ரிக்சாக்காரன், தூறல் நின்னு போச்சு, கோழி கூவுது போன்றவை இவரது குறிப்பிடத்தக்க திரைப்படங்களாகும்.  
படப்பிடிப்புக்காக வெளியூர் சென்ற கரிகோல் ராஜு பின்னர் வீடு திரும்பவில்லை. அதன் பிறகு என்ன ஆனார் என்பது தெரியவில்லை.
# கரிகோல் ராஜு

## திரைப்படவியல்

*இது ஒரு பகுதி படத்தொகுப்பு.* *நீங்கள் இதை விரிவாக்கலாம்.*
# கரிகோல் ராஜு

## திரைப்படவியல்

### 1950கள்

| 1951 | சுதர்சன் | கிராமவாசி | அங்கீகரிக்கப்படாத பாத்திரம் |
| --- | --- | --- | --- |
| 1955 | நீதிபதி |  |  |
| 1955 | மங்கையர் திலகம் |  |  |
| 1956 | தெனாலி ராமன் |  |  |
| 1957 | சக்கரவர்த்தித் திருமகள் | பழங்குடி மக்கள் தலைவர் |  |
| 1958 | திருமணம் |  |  |
| 1958 | மாங்கல்ய பாக்கியம் |  |  |
| 1958 | பதி பக்தி |  |  |
| 1958 | பிள்ளைக் கனியமுது |  |  |
| 1959 | மாமியார் மெச்சின மருமகள் |  |  |
| 1959 | சிவகெங்கைச் சீமை |  |  |
| 1959 | அபலை அஞ்சுகம் |  |  |
| 1959 | சுமங்கலி |  |  |
| 1959 | தாய் மகளுக்கு கட்டிய தாலி | ஜோதிடர் |  |
| 1959 | காவேரியின் கணவன் | } |  |